wickkiey/tamil-wikipedia-markdown huggingface dataset:
# எரிமாந்தியன் காட்டுப்பன்றி


)]]  
**எரிமாந்தியன் பன்றி** (*Erymanthian Boar*, கிரேக்கம் : ὁ Ἐρυμάνθιος κάπρος; இலத்தீன் : *Erymanthius aper)* என்பது கிரேக்கத் தொன்மவியலில் கூறப்படும் ஒரு காட்டுப் பன்றி ஆகும். இது "மயிரடர்ந்த" "கட்டுக்கடங்காத" "மிகவும் எடை " கொண்ட "பன்றி"யாகும் . " மேலும் இதன் தாடைகளில் நுரையைக் கொண்டது ".இது "எரிமந்தஸின் பரந்த சதுப்பு நிலத்திற்கு" அருகிலுள்ள. "லம்பீயாவின் க்ளென்சில்" வாழ்ந்தது. இது எரிமாந்தஸ் மலையடிவாரத்திலிருந்த நிலங்களில் கிழங்குகளையும், வேர்களையும், விதைகளையும், கொட்டைகளையும் தோண்டித் தின்று வந்ததுடன், கழனிகளையும் பாழாக்கிவந்தது.  

எரக்குலிசின் நான்காவது பணியானது இந்த எரிமந்தியன் பன்றியை உயிருடன் மைசீனாவிலுள்ள யூரிஸ்டீயசிடம் கொண்டுவருவதாகும். பன்றியைப் பிடிக்க வந்த, எர்குலிஸ் முதலில் "பன்றியை கூச்சல் போட்டபடி துரத்தினார்" அதன் மூலம் அதை "ஒரு குறிப்பிட்ட புதரிலிருந்து" திசைதிருப்பினார். ஒடியோடி "முற்றிலும் சோர்ந்துபோன விலங்கை பனிநிறைந்த ஆழமான குழியில் விழுதாறு செய்தார்." பின்னர் "குழியில் அகப்பட்ட", அதை சங்கிலிகளால் பிணைத்து, தன் வலையினுள் தள்ளி", வலையைத் தன் இடது தோள்மீது துக்கிப் போட்டுக் கொண்டு கிளம்பிவிட்டார், "காயத்திலிருந்து வழிந்த இரத்தத்தால் முதுகில் கறை படிந்த அவர்" அதை "மைசீனியர்களின் கூட்டத்தின் நுழைவாயிலில்" கீழே எறிந்தார், இதனால் தனது நான்காவது பணியை முடித்தார். "மன்னர் [யூரிஸ்டியஸ்] எர்குலிஸ் தன் தோளில் பன்றியை சுமந்து வருதைக் கண்டதும், பயந்துபோய் தனக்காக அமைத்திருந்த பித்தளை அறைக்குள் புகுந்து, கதவைத் தாழிட்டுக் கொண்டார்."
# ஆஜியஸ்


கிரேக்கத் தொன்மங்களில், **ஆஜியஸ்** (*Augeas* அல்லது **Augeias,** ), "பிரகாசமான" என்று பொருள்படும் இந்தப் பெயரானது, ஈலிஸின் அரசரும், எபிகாஸ்டின் தந்தையும் ஆவார். கிரேக்க தொன்னங்களில் குறிப்பிடப்படும் வீரர் குழுவான .ஆர்கோனாட்சில் ஆஜியசும் ஒருவர் என்று சிலர் கூறுகிறார்கள். இவர் தனது தொழுவத்துக்களுக்காக மிகவும் புகழ்பெற்றவர். இவர் நாட்டில் அதிக எண்ணிக்கையிலான கால்நடைகளை வைத்திருந்தார். மேலும் இந்தக் கால்நடைத் தொழுவமானது சிறந்த வீரரான ஹெராக்கிள்ஸ் காலம் வரை சுத்தம் செய்யப்படாமல் இருந்தது.  

## குடும்பம்
ஆஜியசின் குடிவழி குறிப்புகள் வேறுபடுகின்றன: இவர் ஹீலியோஸ் மற்றும் நௌசிதேமின் மகன் அல்லது எலிஸின் மன்னரான எலியோஸ், நௌசிதேம், அல்லது பொசைடன், அல்லது போர்பாஸ் மற்றும் ஹைர்மினின் மகன் என்று கூறப்பட்டது. இவருக்கு எபிகாஸ்ட், பைலஸ், அகமேட் அகஸ்தீனஸ், யூரிடஸ் ஆகிய பிள்ளளைகள் இருந்தனர்.  

## தொன்மம்
. உரோமன் மொசைக் தரைக் கற்கள், கி.பி 3 ஆம் நூற்றாண்டு.]]  
ஹெர்குலசுக்கு வழங்கப்பட்ட ஐந்தாவது வேலையாக ஆஜிசின் தொழுவத்தை ஹெர்குலஸ் சுத்தம் செய்யவேண்டும் என்பதாகும். ஹெராக்கிள்சுக்கு இந்த வேலையை அளித்த யூரிஸ்டீயஸ் இந்த வேலையானது அவமானகரமானதாகவும் (முந்தைய வேலைகளைப் போல சுவாரசியமற்றதாகவும்) செய்ய சாத்தியமற்றது என்றும் கருதினார். ஏனெனில் இந்தக் கால்நடைகள் தெய்வீகதன்மையால் நோய்கள் அண்டாமல் ஆரோக்கியமானவையாக (அழியாதவை) இருந்தன. எனவே அவை ஏராளமான சாணத்தை உற்பத்தி செய்தன. முப்பது ஆண்டுகளாக இந்த தொழுவங்கள் சுத்தம் செய்யப்படவில்லை, 3,000 கால்நடைகள் அங்கு வாழ்ந்தன. இருப்பினும், ஹெராக்கிள்ஸ் ஆல்பியஸ் மற்றும் பெனியஸ் ஆறுகளை திசைமாற்றி பாயவைப்பதன் மூலமாக தொழுவத்தை சுத்தம்செய்து இப்பணியை முடித்தார்.  

ஒரே நாளில் இந்த வேலையை முடிந்தால் ஆஜியஸ் தனது கால்நடைகளில் பத்தில் ஒரு பங்கை அளிப்பதாக ஹெராக்கிள்சுக்கு வாக்குறுதியளித்திருந்தார். ஆனால் பணியை முடித்தபின்பு தான் கொடுத்த வாக்கைக் காப்பாற்ற மறுத்துவிட்டார். பின்னர் இருவருக்கும் ஏற்பட்ட சண்டையில் ஹெராக்கிள்ஸ் இவரைக் கொன்றார். ஹெராக்கிள்ஸ் அந்த நாட்டை ஆஜியசின் மகனான பிலியசுக்கு வழங்கினார், அவர் தனது தந்தைக்கு எதிராக ஹெராக்ஸை ஆதரித்ததற்காக நாடுகடத்தப்பட்டிருந்தார்.  

ஹெராக்கிள்ஸ் முடித்த இந்த பணியின் வெற்றியை யூரிஸ்டியஸ் தள்ளுபடி செய்தார். ஏனென்றால் விரைந்து செல்லும் ஆற்று நீரே தொழுவத்தை சுத்தம் செய்தது. இதற்கு ஹெராக்கிள்ஸுக்கு ஊதியமும் வழங்கப்பட்டது. எனவே ஹெராக்கிள்ஸுக்கு இன்னும் ஏழு பணிகள் உள்ளன என்று கூறி, யூரிஸ்டீயஸ் பின்னர் இசுடிம்பலீயன் பறவைகளை தோற்கடிக்க அனுப்பினார்.
# கல் சவப்பெட்டி

கல் சவப்பெட்டி]]  

காலத்திய கிபி 140-150 ஆண்டின் சிற்பங்களுடன் கூடிய கல் சவப்பெட்டி]]  

யில் வடிவமைக்க்பட்ட கல் சவப்பெட்டி, ஆண்டு கிபி 1300-1350]]  

நாட்டு இராணி காத்ரினாவின் கல் சவப்பெட்டி, பின்லாந்து]]  

**கல் சவப்பெட்டி** (**sarcophagus** (plural **sarcophagi** or **sarcophaguses**) இறந்தவர்களின் சடலத்தை பதப்படுத்திய பின்னர் சுண்ணாம்புக் கல்லாலான சவப்பெட்டியில் வைத்து, சுண்ணாம்புக் கல் பலகை கொண்டு மூடி மண்னின் மேல் அல்லது மண்ணில் புதைப்பது வழக்கம். இதனால் சடலத்தின் நீர் சத்து சுண்ணாம்புக் கல் உறிஞ்சிவிடுகிறது. கிரேக்க தாலமி வம்சத்தினர் ஆண்ட பண்டைய எகிப்து நாட்டிலும் மற்றும் உரோமைப் பேரரசிலும் பயன்படுத்தப்பட்ட கல் சவப்பெட்டி மீது கடவுளர் சிற்பங்கள் செதுக்கினர்.  

காலத்திய கல் சவப்பெட்டி, ஆண்டு கிபி 260 - 270]]  

## இந்தியாவில்
பிரித்தானிய தொல்லியல் அறிஞர் அலெக்சாண்டர் ரியோ140 ஆண்டுகளுக்கு முன்னர் தமிழ்நாட்டின் பல்லாவரம் மலையடிவாரத்தில், 2,000 ஆண்டுகளுக்கு முந்தைய கல் சவப்பெட்டியை கண்டறிந்தார். அதே இடத்தில் 2018-ஆம் ஆண்டில் இந்தியத் தொல்லியல் ஆய்வகம் நடத்திய அகழாய்வின் போது தரையிலிருந்து 2 அடி ஆழத்தில் 2,300 முந்ததைய ஒரு கல் சவப்பெட்டி கண்டுபிடிக்கப்பட்டது.  

சுடுமண்ணால் செய்யப்பட்ட இச்சவப் பெட்டி 5.6 நீளமும்,, 1.5 அடி அகலமும் 1.64 அடி ஆழமும் கொண்டது. கல் சவப்பெட்டியை மூட சிவப்பு மட்பாண்ட மூடி கொண்டிருந்தது. மேலும் இச்சவப்பெட்டிய தாங்குவதற்கு 12 சுடுமண் கால்கள் இருந்தது.  

## இதனையும் காண்க
- பண்டைய எகிப்தியர்களின் இறுதிச் சடங்குகள்
- எகிப்திய மம்மியின் வாய் திறப்புச் சடங்கு
- இறந்தோர் நூல்
- உசாப்தி
- கல் வண்டு
- அன்கு
- சென் மோதிரம்
- நார்மெர் கற்பலகை
# ஊத்துமலை


**ஊத்துமலை** எனப்படும் **ஊற்றுமலை** (*Uthumalai*) என்பது இந்தியாவின் தமிழ்நாட்டின் ஒரு கிராமம் ஆகும். இது தென்காசி மாவட்டத்தில் உள்ள வீரகேரளம்புதூர் வட்டத்தில் அமைந்துள்ளது.  

## வரலாறு
திருநெல்வேலி மாவட்டத்தில் அமைந்துள்ள ஊத்துமலை பரப்பளவு அடிப்படையில் மிகப்பெரியது.  

இந்த நிலங்கள் மெட்ராஸ் பிரசிடென்சியில் 1803 நிரந்தர குடியேற்றத்தின் ஒரு பகுதியாக அமைந்தன. மேலும் பிரித்தானிய கிழக்கிந்திய கம்பெனியால் (ஈ.ஐ.சி) ஜமீன்தாரி தோட்டமாக அங்கீகரிக்கப்பட்டது, இதன் அரண்மனை வீரகேரளம்புதூரில் இருந்தது. 1823ஆம் ஆண்டில், இது பரப்பளவுடன், 14,612 மக்கள் தொகையுடன் இருந்தது. நிர்வாக ரீதியாக 1917 இல் தென்காசி தாலுகாவில் இணைந்திருந்தது. அறுபத்து மூன்று கிராமங்களை உள்ளடக்கி மாவட்டத்தின் அனைத்து ஜமீன்தாரிகளில் மூன்றாவது பெரிய இடமாகும். 51,246 மக்கள் தொகையுடன் மதிப்பிடப்பட்டுள்ளது.1956 ஜமீன்தாரிமுறை ஒழிப்பின் படி   தற்போது 2 ஆம் நிலை ஊராட்சியாக உள்ளது இங்கு பெரியகுளம் மற்றும் சின்னதான் குளம் என்று இரு குளங்கள் உள்ளது இதன் மூலம்  விவசாயம் நடைபெறுகிறது மேலும் மழை அல்லாத சமயங்களில் வானம் பார்த்த பூமியாகவே அறியப்படுகிறது  

## புள்ளிவிவரங்கள்
2011 ஆம் ஆண்டு இந்திய மக்கள் தொகை கணக்கெடுப்பில் உத்துமலை 2168 வீடுகளையும் 7737 மக்கள்தொகையையும் கொண்டுள்ளது.இதில் 3788 ஆண்களும் 3949 பெண்களும் உள்ளனர். மக்களில் சிலர் பட்டியல் சாதியினரின் உறுப்பினர்களாக வகைப்படுத்தப்பட்டனர்; பட்டியல் பழங்குடியினரின் உறுப்பினர்கள் யாரும் இல்லை.  

## பொருளாதாரம்
2011 ஆம் ஆண்டில் கிராமத்தின் பரப்பளவு 3,443 ஹெக்டேர் (8,510 ஏக்கர்), விவசாயம் உள்ளூர் பொருளாதாரத்தில் முக்கிய இடம் பெற்றுள்ளது.
# பசு தேவதை (பண்டைய எகிப்து)

பெண் தெய்வ வழிபாட்டுடன் இணைத்தல்.]]  
மன்னர் மென்கௌரே, இடது பக்கம் ஆத்தோர் பெண் கடவுள், வலது பக்கம் பசுக் கடவுள் சிற்பம்]]  
**பசு தேவதை** (**Bat (goddess)**) எகிப்தின் துவக்க கால (கிமு 3200 - 3100) எகிப்திய சமயத்தின் பசு தேவதை ஆகும். இப்பசு தேவதை பெண் முகமும், பசுவின் காதுகளும், கொம்புகளுடன் கூடியது. எகிப்தின் மத்தியகால இராச்சிய காலத்தில் இப்பசு தேவதை வழிபாட்டை ஆத்தோர் பெண் தெய்வ வழிபாட்டுடன் இணைக்கப்பட்டது.  

மன்னர் நார்மெர் நிறுவிய கற்பலகையின் மேற்பகுதியில் வளைந்த கொம்புகளுடன் கூடிய பசு தேவதையின் சிற்பம், காலம் கிமு 3200–3100|]]  

## இதனையும் காண்க
- பண்டைய எகிப்தியக் கடவுள்கள்
- நார்மெர் கற்பலகை
# புதிய சராய்காட் பாலம்


**புதிய சராய்காட் பாலம்** *(New Saraighat Bridge)* இந்தியாவின் அசாம் மாநிலத்தில் கட்டப்பட்டுள்ள ஒரு நெடுஞ்சுவர் பாலமாகும். இரண்டாவது சராய்காட் பாலம் என்றும் குறிப்பிடப்படும் புதிய சராய்காட் பாலம் இந்தியாவில் கட்டப்பட்டுள்ள ஒரு நெடுஞ்சுவர் பாலமாகும். இது அசாமின் வடகரையை தென் கரையுடன் இணைக்கிறது. இப்புதிய பாலம் பழைய சராய்காட் பாலத்திற்கு அருகில் பிரம்மபுத்ரா நதியையும், தெற்கில் குவகாத்தியிலுள்ள பாண்டு என்ற பகுதியையும் வடக்கே அமிங்காவோனையும் இணைக்கிறது. பாலத்தின் கட்டுமானம் 2007 ஆம் ஆண்டு தொடங்கப்பட்டது. இதன் மொத்த நீளம் 1,493.58 மீட்டர் மற்றும் பாலத்தை முடிக்க ரூ .475 கோடி செலவாகும் என மதிப்பிடப்பட்டது. இந்தியாவின் மிகப்பெரிய கட்டிடப் பொறியியல் நிறுவனமான காம்மோன் இந்தியா நிறுவனம் பாலம் கட்டும் பணியில் ஈடுபட்டது.  

மத்திய இரயில்வே துறை அமைச்சர் ராசன் கோகெயின், வர்த்தகம் மற்றும் கைத்தொழில், போக்குவரத்து மற்றும் நாடாளுமன்ற விவகாரத்துறை அமைச்சர் சந்திர மோகன் படோவாரி, பொதுப்பணித்துறை, மீன்வளம் மற்றும் கலால் துறை அமைச்சர் பரிமல் சுக்லபைத்யா, அமைச்சர் கேசாப் மகந்தா மற்றும் பல அமைச்சர்கள் முன்னிலையில் இம்மூன்று வழிச் சாலை பாலத்தை 2017 ஆம் ஆண்டு சனவரி மாதம் 28 அன்று மத்திய அமைச்சர் நிதின் கட்காரி திறந்து வைத்தார்.
# பாராலி ஆறு


**பாராலி நதி** *(Bharali)* இந்திய மாநிலமான அசாமில் பாயும் பிரம்மபுத்ரா நதியின் துணை நதியாகும். இந்நதி சியா பாராலி என்றும் காமெங் என்றும் அழைக்கப்படுகிறது. பாராலி நதி அருணாச்சலப் பிரதேசத்திலுள்ள மலைகளில் உருவாகி பிரம்மபுத்ரா நதியுடன் சங்கமிப்பதற்கு முன்பு தேசுபூரின் மையப்பகுதி வழியாக பாய்கிறது.  

பாராலி அல்லது பாராலு என்ற பெயர் போலோப்ரி என்ற போரோ மக்கள் வணங்கும் தெய்வத்தின் பெயரிலிருந்து உருவானதாகும்.
# லங்கா பிரிமியர் லீக்



**லங்கா பிரிமியர் லீக்** (*Lanka Premier League*, **எல்.பி.எம்**, *LPL*, என்பது இலங்கையில் ஆண்டுதோறும் விளையாடப்படும் தொழில்முறை இருபது20 துடுப்பாட்டப் போட்டித் தொடர் ஆகும். இத்தொடர் இலங்கை நகரங்களைப் பிரதிநிதித்துவப்படுத்தும் அணிகளால் 2020 ஆம் ஆண்டு முதல் விளையாடப்பட்டு வருகின்றது. இக்கூட்டமைப்பு இலங்கைத் துடுப்பாட்ட வாரியத்தால் 2018 ஆம் ஆண்டில் ஆரம்பிக்கப்பட்டது. ஆகத்து 2020 இல் இத்தொடரின் இயக்குநராக ரவீன் விக்கிரமரத்தின நியமிக்கப்பட்டார்.  

## வரலாறு
### பின்னணி
முதல் பருவப் போட்டித் தொடர் முதலில் 2020 ஆகத்து 18 முதல் செப்டம்பர் 10 வரை நடைபெறவிருந்தது, ஆனால் துடுப்பாட்ட வாரியத்தினுள் நிலவிய பல நிர்வாகச் சிக்கல்கள் காரணமாக இத்தொடர் பல முறை ஒத்திவைக்கப்பட்டது. 2020 சூன் மாதத்தில், கோவிட்-19 பெருந்தொற்றின் மத்தியில், இத்தொடர் 2020 ஆகத்து 28 இல் தொடங்கும் என இலங்கைத் துடுப்பாட்ட வாரியம் அறிவித்தது. 70 வெளிநாட்டு வீரர்கள் இத்தொடரில் விளையாடுவதில் ஆர்வம் காட்டினர். கோவிடு-19 தொற்றுக்கான கட்டுப்பாடுகள் காரணமாக பல முறை மாற்றியமைக்கப்பட்ட பின்னர், முதல் பருவம் 2020 நவம்பர் 26 அன்று தொடங்கியது.  

## அணிகள்

| அணி | நகரம் | முதல் ஆட்டம் | உரிமையாளர் | தலைவர் | பயிற்சியாளர் | முத்திரை வீரர் |  |
| --- | --- | --- | --- | --- | --- | --- | --- |
| கொழும்பு கிங்க்சு | கொழும்பு, மேல் மாகாணம் | 2020 | முர்பாத் முஸ்தபா (பாசா குழு) | அஞ்செலோ மத்தியூஸ் | ஹெர்ச்சல் கிப்ஸ் | அஞ்செலோ மத்தியூஸ் |  |
| தம்புள்ளை வைக்கிங் | தம்புள்ளை, மத்திய மாகாணம் | 2020 | சச்சின் ஜே. ஜோசி (வைக்கிங்கு வென்ச்சர்சு) | தசுன் சானக்க | உவைஸ் ஷா | தசுன் சானக்க |  |
| காலி கிளேடியேட்டர்சு | காலி, தென் மாகாணம் | 2020 | நதீம் ஒமார் (ஒமார் அசோசியேட்சு) | சாகித் அஃபிரிடி | முயீன் கான் | லசித் மாலிங்க |  |
| யாழ்ப்பாணம் இசுடாலியன்சு | யாழ்ப்பாணம், வட மாகாணம் | 2020 | பிரிந்தன் பகீரதன், இராகுல் சூத் | திசாரா பெரேரா | திலின கந்தம்பே | திசாரா பெரேரா |  |
| கண்டி டசுக்கர்சு | கண்டி, மத்திய மாகாணம் | 2020 | சொகைல் கான் (சொகைல் கான் என்டர்நாசனல் எல்.எல்.பி) | குசல் பெரேரா | ஹசான் திலகரத்ன | குசல் பெரேரா | } |

## ஒலிபரப்பு
சோனி பிக்சர்சு நெட்வர்க்சு, இசுக்கை இசுபோர்ட்சு, பாக்கித்தான் டெலிவிசன் கார்ப்பரேசன் ஆகிய நிறுவனங்கள் 2020 எல்.பி.எல் தொடரை ஒலி, ஒளிபரப்புவதற்கான உரிமங்களை வென்றன. இலங்கையில் உள்ளூர் ஒலிபரப்பு உரிமையை ஐ.ரி.என் நிறுவனம் வென்றது.
# சுவர்ணமுகி ஆறு


**சுவர்ணமுகி ஆறு** (Swarnamukhi) தென் இந்தியாவின் ஆறுகளில் ஒன்றாகும். திருமலை மற்றும் ஸ்ரீகாளஹஸ்தி இந்து கோயில்கள் இந்த ஆயிற்றுப்படுகையில் அமைந்துள்ளன. *துர்ஜதியின்* படைப்புகளில் இது மொகலேரு என்று குறிப்பிடப்பட்டுள்ளது.  

சுமார் 25 மில்லியன் கன மீட்டர் நேரடி நீர் சேமிப்புடன் கூடிய கல்யாணி அணை 1977 ஆம் ஆண்டில் இதன் துணை நதியான கல்யாணி ஆற்றின் குறுக்கே கட்டப்பட்டது.
# கிரேட்டன் காளை


கிரேக்க தொன்மங்களில், **கிரேட்டன் காளை** என குறிப்பிடப்படும் காளையானது தொன்மங்களில் குறிப்பிடப்படும் காளை ஆகும்.  

## தொன்மம்

### பின்னணி
கிரீட்டின் மன்னராக மினோஸ் இருந்தார். தனது சகோதரர்களிடமிருந்து தான் ஆட்சி செய்வதற்கான உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான போசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். அத்தகைய சிறந்த காளையை அதற்கு முன் மினோஸ் மன்னன் கண்டதேயில்லை. ஆகவே, அவன் அதைப் பலியிட விரும்பாமல், அதைத் தன் மந்தைகளில் சேர்த்துவிட்டு, சியசுக்குச் சாதாரனமான ஒரு காளையைப் பலியிட ஏற்பாடு செய்தார். இதனால் பொசைடன் கோபமடைந்தார். மினோஸின் மனைவி பாசிபாசுக்கு காளை மீது காதல் கொள்ளவைத்தார். இது அவள் அவர் அரை மனிதன், அரை காளையான, மினோட்டாரைப் பெற்றெடுப்பதில் முடிந்தது. பொசைடன் இந்த வெள்ளைக் காளைக்கு வெறி பிடிக்கும்படி சபித்துவிட்டார்.  

டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு சிக்கல் வழி கொண்ட இடத்தைக் கட்டினார்.  

### ஹெராக்கிள்சின் ஏழாவது பணி
தனது ஏழாவது பணியாக யூரிஸ்டீயசால் காளையைப் பிடிக்க ஹெராக்கிள்ஸ் அனுப்பப்பட்டார். இதற்காக ஹெராக்கிள்ஸ் கிரீட்டிற்குப் பயணம் மேற்கொண்டார். வெறிபிடித்த அந்தக் காளை விளைநிலங்களில் புகுந்து, பயிர்பச்சைகளையெல்லாம் பாழாக்கி கிரீட்டில் பேரழிவை ஏற்படுத்தியது. இதனால் காளையை பிடித்துச் செல்லவந்த ஹெராகிள்சுக்கு மன்னர் மினோஸ் அனுமதி அளித்தார். இதன் பின் ஹெராக்கிள்ஸ் காளையை அடக்கிப் பிடித்த பின்னர் அதை டிரின்ஸில் உள்ள யூரிஸ்டியசிடம் அனுப்பினார். வெறி தணிந்த காளை பின்னர் மராத்தானில் அலைந்து, "மராத்தோனியன் காளை" என்று அறியப்பட்டது. அடுத்தததாக மனிதனை உண்ணும் மாரெஸ் ஆஃப் டியோமெடிஸை (அடுத்த பணி) பிடித்துக் கொண்டுவரும் பணிக்காக யூரிஸ்டியஸ் ஹெராக்லஸை அனுப்பினார்.
# அஷ்டமங்கலம் சிவன் கோயில்



**அஷ்டமங்கலம் சிவன் கோயில்** *(Ashtamangalam Siva Temple)* என்பது திருச்சூர் மாவட்டத்தில் அஷ்டமங்கலத்தில் அமைந்துள்ளது. இக்கோயிலின் பிரதான தெய்வம் சிவன் ஆகும். இந்தக் கோயிலின் கருவறை கிழக்கு நோக்கி உள்ளது. இந்தக் கோயில் கேரளாவின் 108 சிவ ஆலயங்களில் ஒன்றாகும். இது சிவனுக்கு பரசுராம முனிவரால் அர்ப்பணிக்கப்பட்டது என்று நம்பப்படுகிறது . இலாலூர் சாலையில் கரையாட்டுக்கறை அருகே இந்த கோயில் அமைந்துள்ளது. கோயிலின் சிவராத்திரி திருவிழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.
# இரவிசுவரபுரம் சிவன் கோயில்



**இரவீசுவரபுரம் சிவன் கோயில்** (Raviswarapuram Siva Temple) என்பது இந்தியாவின் கேரள மாநிலத்தில் திருச்சூர் மாவட்டத்தின் கொடுங்கல்லூரில் சிவனுக்கு அர்ப்பணிக்கப்பட்ட ஒரு பழங்கால இந்துக் கோயில் ஆகும்.  

இக்கோயிலின் பிரதான தெய்வம் ரவிசுவர வடிவத்தில் சிவன், இது பிரதான சரணாலயத்தில் அமைந்துள்ளது, இக்கோயில் கிழக்கு நோக்கி உள்ளது. கோயிலின் இருப்பு சேர வம்சத்தின் கீழ் உள்ள முக்கிய கோயில்களில் ஒன்றாக சங்க இலக்கியத்தில் குறிப்பிடப்பட்டுள்ளது . நாட்டுப்புறக் கதைகளின்படி, பரசுராம முனிவர் சிலையை நிறுவியுள்ளார். இது கேரளாவின் 108 சிவன் கோயில்களின் ஒன்றாகும் .
# நாகனாகுளம்


**நாகனாகுளம்** (*Naganakulam*) என்பது இந்தியாவின் தமிழ்நாடு மாநிலத்திலுள்ள மதுரை நகருக்கு வடகிழக்கில் புதிய நத்தம் சாலையில் அமைந்துள்ள ஒரு கிராமமாகும் மதுரை குடியிருப்பாளர்கள் மற்றும் சுற்றுலாப் பயணிகளுக்கு பொழுதுபோக்கு வசதிகளை வழங்குவதற்காக நாகனாகுளம் ஏரியில் இயந்திரமயமாக்கப்பட்ட படகு சேவையை தமிழக சுற்றுலா மேம்பாட்டுக் கழகம் நடத்தி வருகிறது. மதுரை மாநகராட்சியைச் சேர்ந்த நாகனாகுளம் கிராமம் 2011 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி சுமார் 300 குடும்பங்களின் மக்கள் தொகையைக் கொண்டுள்ளது.
# அவிட்டத்தூர் மகாதேவர் கோயில்



**அவிட்டத்தூர் மகாதேவர் கோயில்*** (Avittathur Mahadeva Temple)* என்பது சிவபெருமானுக்கு அர்ப்பணிக்கப்பட்ட ஒரு பழங்கால இந்து கோயில் ஆகும், இது இந்தியாவின் கேரள மாநிலத்தில் திருச்சூர் மாவட்டத்தின் அவிட்டத்தூர் கிராமத்தில் அமைந்துள்ளது. பண்டைய கேரளத்தில் உள்ள 64 அசல் பிராமணக் குடியேற்றங்களில் இந்தக் கிராமமும் ஒன்றாகும். இந்தக் கோயிலும், கிராமமும் தளிப்பறம்பா கிராமம், சுகபுரம் கிராமம், இரிஞ்ஞாலகுடா கிராமம் மற்றும் பெருவனம் கிராமம் போன்றே புகழ் பெற்றவையாகும். இந்தக் கோயில் 2000 ஆண்டுகளுக்கும் மேலானது. மேலும், இங்குநான்கு பழைய கல்வெட்டுகள் கண்டுபிடிக்கப்பட்டுள்ளன . நாட்டுப்புறக் கதைகளின்படி, அகத்திய முனிவர் சிவன் சிலையை நிறுவியுள்ளார் . மகா விஷ்ணுவின் ஆறாவது அவதாரமான பரசுராமரால் கோயிலின் சிவலிங்கம் நிறுவப்பட்டது என்றும் நம்பப்படுகிறது. இந்த கோயில் கேரளாவின் புகழ்பெற்ற 108 சிவன் கோயில்களின் ஒரு பகுதியாகும்.  

## கோயில் அமைப்பு
கோயில் வளாகம் 3.25 ஏக்கர் பரப்பளவு கொண்டது. சிறீ மகாதேவர் (சிவபெருமான்) ஒரு தனி கருவறைக்கு மேற்கே எதிர்கொள்கிறார். கோயில் வளாகம் மிகப் பெரியது. மேலும், இதை தேசிய நினைவுச்சின்னமாக இந்திய தொல்லியல் ஆய்வு நிறுவனம் பாதுகாத்து வருகிறது. சதுர வடிவத்தில் கூட்டு சுவர் கொண்ட கோயில். அவிட்டத்தூர் மகாதேவர் கோயில் அதன் சொந்த அழகின் ஒரு வர்க்கமாகும். கோவில் கருவறைக்கு செப்பு ஓடுள்ள இரட்டை மாடி வட்ட வடிவத்தில் உள்ளது. அம்பலவட்ட (நாலம்பலம்) கம்பீரமான வடிவத்தில் உள்ளது. மேற்கு திசையில் விரிவான நடபுரா (அனகோட்டில்) அதன் ஆதரவாக பெரிய தூண்களைக் கொண்டுள்ளது, அதே நேரத்தில் உள் நுழைவாயிலுக்கு அருகிலுள்ள வாலியா-பாலிக்கல் கருவறைக்கு நேரடியான பார்வையை மறைக்க போதுமானதாக உள்ளது. "மகா க்ஷேத்ரா" இன் தேவைகளுக்கு ஏற்ப தினசரி பூஜைகள் செய்கின்றன.  

## பண்டைய கிராமம் அவிட்டத்தூர்
கேரள மாநிலத்தில் உள்ள 64 அசல் பிராமண குடியேற்றங்களில் இந்தக் கிராமமும் ஒன்றாகும். இந்தக் கிராமத்தின் 28 பிராமணக் குடும்பங்களுக்கு இந்த கோயில் சொந்தமாக இருந்தது. பரசுராமரும் பின்னர் அகத்திய முனிவரும் நிறுவிய சிவலிங்கத்துக்கு கோயில் கட்டப்பட்டு கோவிலின் அன்றாட சடங்குகளை வடிவமைத்ததாகக் கூறப்படுகிறது. கிராமத்தின் பெயர் முதலில் அகத்தியபுட்டூர் ஆனால் அது இந்த வார்த்தையின் சமஸ்கிருதமயமாக்கல் மட்டுமே என்று தெரிகிறது.  

## அவிட்டத்தூர் கல்வெட்டுகள்
அவிட்டத்தூர் கல்வெட்டு (கி.பி 1024) மகோதயபுரத்தின் சேர மன்னர் (கொடுங்கல்லூர்) ராஜா குலசேகர கோட்டா ரவி வர்மன் (ரவி கோட்டா "ராஜசிம்மன்" (சி. 1021– சி .1036)). அவிட்டத்தூரில் உள்ள சிரக்கல் நிலத்தின் (சிரக்கல் நெல் வயல்கள்) நிலைமைகளைப் பற்றி கல்வெட்டு கூறுகிறது; கோவிலின் அன்றாட செலவுகளுக்காக நிலங்கள் அவித்ததூர் மகாதேவர் கோயிலிடம் ஒப்படைக்கப்பட்டது. "கடகொட்டு கச்சம்" என்று பெயரிடப்பட்ட விதிகள் (கல்வெட்டு). அவித்ததூர் மகாதேவர் கோயிலுக்கு அருகிலுள்ள அவிட்டத்தூர் தழக்காடு தேவாலயத்தில் கல்வெட்டு கண்டுபிடிக்கப்பட்டது. கடன்கட்டு கச்சம் திருமூழிக்களம் இலட்சுமண பெருமாள் கோயிலின் திருமொழிக்களம் கச்சத்தை ஒத்ததாகும். திருமொழிக்களம் என்பதே காலப்போக்கில் திருமூழிக்களமாயிற்று. .அதோடு மேலும் நான்கு பழைய கல்வெட்டுகளும் கோயில் வளாகத்தில் கண்டுபிடிக்கப்பட்டுள்ளன.  

## கோயில் புகைப்படங்கள்
# இளவரசர் அம்சா பின் உசேன்

**இளவரசர் அம்சா பின் உசைன்,** OSJ (பிறப்பு 29 மார்ச் 1980) ஜோர்டான் மன்னர் உசைன் மற்றும் அவரது நான்காவது மனைவி (அமெரிக்காவில் பிறந்தவர்) ராணி நூர் .ஆகியோரின் மூத்த மகன் ஆவார். அவர் 1999 இல் ஜோர்டானின் பட்டத்து இளவரசர் என்று பெயரிடப்பட்டார், அவரது ஒன்று விட்ட சகோதரர் இரண்டாம் அப்துல்லா 2004 இல் அதை ரத்து செய்யும் வரை இந்தப்பதவியில் இருந்தார். அவர் வகித்த பதவி. ராணி நூர் தனது சுயசரிதையில் அவரும் கிங் உசைனும் ஹம்ஸாவிற்கு ஹம்ஸா இப்னு அப்துல் முத்தலிப் பெயரைச் சூட்டினோம் என்று குறிப்பிடுகிறார்.  

## சுயசரிதை
29 மார்ச் 1980 பிறந்த இளவரசர் அம்சா பின் அல் உசைன் இஸ்லாமிய ஞானி முகமதுவின் வம்சம் என்பதை அசெமைட் குடும்ப வம்சாவளியைக் கொண்டு கோருகிறார். இரண்டாம் அப்துல்லா மன்னர் அவரை பிப்ரவரி 7, 1999 அன்று ஜோர்டானின் இராச்சியத்தின் மகுட இளவரசர் என்று அதிகாரப்பூர்வமாக அறிவித்தார், 2004 நவம்பர் 28 வரை அவர் இப்பதவியை வகித்தார்.  

இளவரசர் அம்சா தனது தொடக்கக் கல்வியை ஜோர்டான் மற்றும் அம்மானில் பெற்றார், பின்னர் இங்கிலாந்தில் உள்ள ஹாரோ பள்ளியில் பயின்றார். பின்னர் அவர் ராயல் மிலிட்டரி அகாடமி சாண்ட்ஹர்ஸ்டில் சேர்ந்தார், டிசம்பர் 1999 இல் ஜோர்டான் அரபு படையணியில் நியமிக்கப்பட்ட அதிகாரியாக வெளியேறினார், சாண்ட்ஹர்ஸ்ட் வெளிநாட்டு வாள் உட்பட பல பரிசுகளுடன், சிறந்த வெளிநாட்டு மாணவர் மற்றும் கல்விப் பாடங்களில் சிறந்த மொத்த மதிப்பெண் பெற்ற மாணவருக்கு எச்.ஆர்.எச் இளவரசர் சவுத் அப்துல்லா பரிசு வழங்கப்பட்டது. .  

ஜோர்டான் அரபு இராணுவத்தின் 40 வது கவச படைப்பிரிவில் ஒரு அதிகாரியாக பணியாற்றிய இளவரசர் அம்சா ஜோர்டான், இங்கிலாந்து, போலந்து, ஜெர்மனி மற்றும் அமெரிக்காவில் பல இராணுவ படிப்புகள் மற்றும் இணைப்புகளில் கலந்து கொண்டார். தற்போது ஜோர்டான் அரபு இராணுவத்தில் பிரிகேடியர் பதவியில் உள்ள இவர், முன்னாள் யூகோஸ்லாவியாவில் சர்வதேச அமைதி காக்கும் படையின் கீழ் இயங்கும் ஜோர்டான்-ஐக்கிய அரபு எமிரேட்ஸ் படையுடன் பணியாற்றினார். 2006 ஆம் ஆண்டில், ஹார்வர்ட் பல்கலைக்கழகத்தில் பட்டம் பெற்றார்.  

இளவரசர் அம்சா பல சந்தர்ப்பங்களில் மண்டலங்களின் அரசாட்சியை கவனித்துக் கொள்ளும் பதவியிலிருந்தார். மற்றும் இரண்டாம் அப்துல்லா மன்னருக்காக ஆளுகையிலும், வெளிநாட்டிலும் பல பணிகளில் நியமிக்கப்பட்டார். அவர் எரிசக்தி துறை தொடர்பான உயர்மட்ட ஆலோசனைக் குழுவின் தலைவராக உள்ளார். ஜோர்டான் கூடைப்பந்து கூட்டமைப்பின் கௌரவத் தலைவராகவும், ராயல் ஆட்டோமொபைல் அருங்காட்சியகத்தின் அறங்காவலர் குழுவின் தலைவராகவும் உள்ளார், ஜோர்டானின் ராயல் ஏரோ விளையாட்டுக் கழகத்தின் தலைவர் மற்றும் அல்-ஷாஜாரா (மரம்) தலைவர் பாதுகாப்பு சங்கம் ஆகிய பதவிகளிலும் இருந்துள்ளார்.  

இளவரசர் அம்ஸா ஒரு தகுதிவாய்ந்த ரோட்டார் மற்றும் நிலையான பிரிவு விமானி மற்றும் ஜுஜிட்சு மற்றும் இலக்கு-படப்பிடிப்பு போன்ற பிற விளையாட்டுகளை அனுபவித்து வருகிறார்.  

## கல்வி
இளவரசர் இங்கிலாந்தின் ஹாரோவில் பயின்றார், அமெரிக்காவின் மாசசூசெட்ஸில் உள்ள கேம்பிரிட்ஜில் உள்ள ஹார்வர்ட் பல்கலைக்கழகத்தில் பட்டம் பெற்றார். இங்கிலாந்தின் ராயல் மிலிட்டரி அகாடமி சாண்ட்ஹர்ஸ்டில் பட்டம் பெற்றார். அரபு ஜோர்டானிய இராணுவத்தில் லெப்டினன்ட் கர்னலாக பல்வேறு படிப்புகளை நடத்தியுள்ளார்.
# ஆனந்தேஸ்வரம் மகாதேவர் கோயில்


**ஆனந்தேஸ்வரம் மகாதேவர் கோவில்** *(Anandeshwaram Mahadeva Temple)* இது தென்னிந்திய மாநிலமான கேரளாவில் உள்ள ஆலப்புழா மாவட்டத்தின் செங்கனூர் வட்டத்திலுள்ள பாண்டநாட்டில் அமைந்துள்ளது. இந்த கோயில் செங்கனூருக்கு மேற்கே 6 கி.மீ. (3.7 மைல்) தொலைவிலும், மன்னருக்கு கிழக்கே 4 கி.மீ. (2.5 மைல்) தொலைவிலும் அமைந்துள்ளது.  

ஒரு இந்துக் கோயிலான இந்த ஆலயம் சிவனுக்கு அர்ப்பணிக்கப்பட்டுள்ளது. இந்த கோயில் முன்பு பம்பை ஆற்றங்கரையில் இருந்தது. ஆற்றின் ஓட்டத்தின் மாற்றப்பட்ட திசையால் அது அழிக்கப்பட்டது. பின்னர், இந்த தெய்வம் அருகிலுள்ள இடத்திற்கு மாற்றப்பட்டது. மேல்யம், ஆனந்தேஸ்வரம் மகாதேவர் கோவில் என்றும் அழைக்கப்பட்டது. வஞ்சிபுழா மடம் முன்னர் இதை நிர்வகித்து வந்தது.  

## முக்கிய நாட்கள்
மகா சிவராத்திரி: கும்ப மாதத்தில் நடைபெறும் மகா சிவராத்திரி முக்கிய திருவிழாவாகும்.  

சப்தாக யக்னம்: ஒவ்வொரு ஆண்டும் சப்தாகம் 7 நாட்கள் பிரார்த்தனையுடனும், பக்தர்களுக்கு பிரசாத விநியோகத்துடனும் கொண்டாடப்படுகிறது.  

நவாக யகனம்: ஒவ்வொரு ஆண்டும் 'நவாக யக்னம்' 9 நாட்கள் பிரார்த்தனையுடனும், பக்தர்களுக்கு பிரசாத விநியோகத்துடனும் கொண்டாடப்படுகிறது.  

பரையெடுப்பு: மகா சிவராத்திரிக்கு முன்னதாக, பண்டிகை காலத்தில் பரையெடுப்பு நடக்கிறது. பாண்டநாடு பகுதியில் உள்ள மக்களின் வீடுகளுக்கு மகாதேவரன் வருகை தருவதாக நம்பப்படுகிறது.  

## துணை தெய்வங்கள்
மற்ற இந்துக் கோவில்களைப் போலவே, இங்கும் மற்ற தெய்வங்களின் சிவாலயங்கள் உள்ளன. இந்த தெய்வங்களில் மகா விஷ்ணு, பார்வதி, புவனேஸ்வரி, பிள்ளையார், சாஸ்தா, யக்சியம்மா, நாக தேவதை போன்றவை உள்ளது
# கோந்தாழி திரிதம் தளி சிவன்-பார்வதி கோயில்



**கோந்தாழி திரிதம் தளி சிவன்-பார்வதி கோயில்** *(Kondazhy Thrithamthali Siva-Parvathy Temple)* என்பது இந்தியாவின் கேரள மாநிலத்தில் திருச்சூர் மாவட்டத்தின் கோந்தாழியில், பாரதப்புழா ஆற்றின் துணையாறான காயத்ரிப்புழாவின் கரையில் அமைந்துள்ள சிவனுக்கு அர்ப்பணிக்கப்பட்ட ஒரு இந்துக் கோயில்|இந்து கோயிலாகும். இந்தக் கோயில் கொச்சி இராச்சியத்தின் முக்கியமான கோயில்களில் ஒன்றாகும். புராணங்களின் படி, பரசுராமர் நீலா ஆற்றின் (பாரதப்புழா) தென் கரையில் ஒரு சிவன் சிலையை நிறுவினார். கேரளாவில் உள்ள 108 புகழ்பெற்ற சிவன் கோயில்களில் இந்த கோயிலும் ஒன்றாகும்.  

## வரலாறு
சேர ஆட்சியின் போது, ​​கேரளா நிர்வாகத்திற்காக பதினெட்டு அடுக்குகளாக பிரிக்கப்பட்டது. ஒவ்வொரு அடுக்கும் ஒரு பெரிய கோயில் (சிவன் கோயில்) தலைமையில் அமைந்தது. இவற்றில், இந்தக் கோயில் அதன் மையக் கோயிலாகும். வளாகத்தில் தேவிக்கு பார்வதி அர்ப்பணிக்கப்பட்ட ஒரு சிறப்பு கோயில் உள்ளது. மேலும் சிவனின் மூன்று மகன்களான பிள்ளையார், சுப்ரமணியன், அய்யப்பன் உட்பட, மகா விஷ்ணு, பத்ரகாளி, நவக்கிரகங்கள், அனுமன், நாக தேவதைகள், பிரம்ம ராட்சசர்கள் போன்ற 11 துணை தெய்வங்களும் உள்ளன.  

## திப்பு தாக்குதல்
திப்பு சுல்தானின் வெற்றிக் காலத்தில் கேரளா மீது படையெடுத்தபோது இந்த கோயில்அழிக்கப்பட்டதாகக் கூறப்படுகிறது. அதன் பிறகு, கிட்டத்தட்ட இருநூறு ஆண்டுகளாக, கோவிலின் சிற்பம் உடைக்கப்பட்டுள்ளது .
# அரசு சித்த மருத்துவக் கல்லூரி, பாளையங்கோட்டை

**அரசு சித்த மருத்துவக் கல்லூரி**, என்பது இந்திய மருத்துவத்தின் மத்திய கழகம் (சி.சி.ஐ.எம்), புது தில்லியால் அங்கீகரிக்கப்பட்ட இந்திய மருத்துவக் கல்லூரியாகும். இது இந்தியாவின், தமிழ்நாட்டின் திருநெல்வேலி மாவட்டத்தில் பாளையங்கோட்டையில் அமைந்துள்ளது.  

இக்கல்லூரி திருநெல்வேலி சந்திப்பிலிருந்து சுமார் 4 கிலோ மீட்டர் தொலைவில் அமைந்துள்ளது. 1964ல் தொடங்கப்பட்ட இக்கல்லூரி மாற்று மருத்துவத்தில் இளநிலை மற்றும் முதுநிலைப் படிப்புகளை வழங்கி வருகிறது.  

## வரலாறு
இக்கல்லூரியானது இப்பகுதியில் உள்ள மக்களுக்கு இந்தியப் பாரம்பரிய மருத்துவத்த்தின் மூலம் நோய்களைக் குணமாக்கும் நோக்கத்தோடு 1964ஆம் ஆண்டு நவம்பர் 30ஆம் நாள் நிறுவப்பட்டது. இந்த கல்லூரியுடன் இணைக்கப்பட்டுள்ள மருத்துவமனையில் நோயாளிகளுக்கு சிகிச்சையளிக்க 350 படுக்கை வசதி உள்ளது.  

## படிப்புகள்
இளநிலையில் சித்தா மருத்துவம் மற்றும் அறுவை சிகிச்சை (பி.எஸ்.எம்.எஸ்) படிப்பினையும் முதுநிலையில் எம்.டி. படிப்பினை சென்னையில் உள்ள தமிழ்நாடு டாக்டர் எம்.ஜி.ஆர் மருத்துவ பல்கலைக்கழகம் ஒப்புதலுடன் நடத்திவருகின்றது.  

## மாணவர் சேர்க்கை
இந்தியாவில் கல்வி நிறுவனங்களில் வழங்கப்படும் ஆயுஷ் படிப்புகளின் கீழ் பி.எஸ்.எம்.எஸ் வழங்கப்படுகிறது. இந்த இளங்கலை படிப்பு இந்தியாவில் உள்ள மற்ற மருத்துவ படிப்புகளைப் போலவே 5 வருட காலத்திற்கு நடத்தப்படுகிறது. பி.எஸ்.எம்.எஸ்ஸின் நோக்கம் சித்த மருத்துவத்துவம் அறிவியல் அறிவினைப் கற்பிப்பதே ஆகும். இதன்மூலம் அறுவை சிகிச்சை நிபுணர்கள், மருத்துவர்கள், ஆசிரியர்கள் மற்றும் இந்த துறையில் ஆராய்ச்சி அறிஞர்களாக தகுதி மற்றும் பயிற்சி பெற்ற பட்டதாரிகளை உருவாக்குவது. 2020-21 கல்வியாண்டிலிருந்து, பி.எஸ்.எம்.எஸ்ஸில் சேர்க்கை நீட் அல்லது தேசிய தகுதி மற்றும் நுழைவுத் தேர்வு மூலம் செய்யப்படுகிறது. மாணவர்கள் மதிப்பெண் அல்லது தரவரிசை அடிப்படையில் பொதுக் கலந்தாய்வின் மூலம் சேர்க்கப்படுகின்றனர்.  

சேர்க்கைக்கான தகுதி  
| 1. | பி.எஸ்.எம்.எஸ் | 10 + 2 (இயற்பியல், வேதியியல், உயிரியலுடன் முக்கிய பாடங்களாக) அல்லது அதற்கு சமமான தகுதி |  |
| --- | --- | --- | --- |
| 2. | எம்.டி (சித்தா) | பி.எஸ்.எம்.எஸ் அல்லது அதற்கு சமமான தகுதி தேர்ச்சி | } |
# மீன்வளக் கல்லூரி, மங்களூரூ

**மீன்வளக் கல்லூரி,** மங்களூர், (College of Fisheries, Mangalore) என்பது இந்தியாவின் கர்நாடகம் மாநிலத்தில் மங்களூரூவில் உள்ள மீன்வளக் கல்வி மற்றும் ஆராய்ச்சி நிறுவனம் ஆகும். இது பெங்களூரில் உள்ள வேளாண் அறிவியல் பல்கலைக்கழகத்தால் 1969ல் நிறுவப்பட்டது. பின்னர் இந்த கல்லூரி புதிதாக நிறுவப்பட்ட கர்நாடக கால்நடை, விலங்கு மற்றும் மீன்வள அறிவியல் பல்கலைக்கழகத்தின் பகுதியாக மாறியது.  

## வளாகங்கள்
இக்கல்லூரி இரு வளாகங்களில் செயல்படுகின்றது. நிர்வாகக் கட்டிடம், நூலகம், மீன்வளர்ப்பு, மீன்வள நுண்ணுயிரியல், மீன்வள வளங்கள் மற்றும் மேலாண்மை மற்றும் மீன்வள சுற்றுச்சூழல் மற்றும் சூழலியல் துறைகள், விடுதிகள் (ஆண்கள் மற்றும் பெண்களுக்கு), பயிற்சி மையம், விருந்தினர் மாளிகை, கலையரங்கம், விளையாட்டு வளாகம், நீச்சல் குளம், தபால் அலுவலகம் மற்றும் வங்கி முதலியன தேசிய நெடுஞ்சாலை 17ல் மங்களூரில் உள்ள எக்கூரில் (கங்கனடி) உள்ளது.  

தொழில்நுட்ப பிரிவு அரபிக் கடலுக்கு அருகில் உள்ள நேத்ராவதி ஆற்றின் முகப்பில் உள்ள ஹோய்கே பஜாரில் உள்ளது. இங்கு மீன் பதப்படுத்தும் தொழில்நுட்பம் மற்றும் மீன்வள பொறியியல் துறைகள் உள்ளன.  

## கல்வி
இக்கல்லூரியில் இளநிலை மீன் அறிவியல் (B.F.Sc), முதுநிலை மீன் அறிவியல் (M.F.Sc) மற்றும் முனைவர் பட்ட ஆய்வு பாடங்கள் நடைபெறுகின்றது. மீன்வள அறிவியலில் ஆய்வுத் திட்டங்கள் மீன்வளர்ப்பு, மீன்வள நுண்ணுயிரியல், மீன் பதப்படுத்தும் தொழில்நுட்பம், மீன்வள வளங்கள் மற்றும் மேலாண்மை, நீர்வாழ் சூழல் மற்றும் மேலாண்மை மற்றும் மீன்வள பொறியியல் எனப் பல கிளைகளில் வழங்கப்படுகின்றன.  

## மீன்வள முன்னாள் மாணவர்கள் சங்கம் (COFAA)
பேராசிரியர் வழிகாட்டுதலின் கீழ் ஆர்.என்.ராமச்சந்திரா தலைமையிலான ஒத்த எண்ணம் கொண்ட முன்னாள் மாணவர்கள் குழுவால் 1980 ஆம் ஆண்டில் மீன்வள முன்னாள் மாணவர் சங்கம் (கோஃபா) தொடங்கப்பட்டது. ஹெச்.பி.சி. செட்டி ஆலோசனையின் கீழ் செயல்படுகிறது. கல்லூரியிலிருந்து பட்டம் பெற்ற 1300க்கும் மேற்பட்ட பட்டதாரிகளின் ஆதரவினால் இச்சங்கம் இந்நிறுவனத்தின் வளர்ச்சிக்குக் குறிப்பிடத்தக்கப் பங்களிப்பை ஆற்றிவருகிறது. கடந்த 30 ஆண்டு வளர்ச்சியின் பயனாக, கல்லூரி வளாகத்தில் தனது சொந்த அலுவலக கட்டிடம் மற்றும் விருந்தினர் மாளிகையினையும் நிறுவியுள்ளது.  

## மீன் விழா
கல்லூரியின் மாணவர் சங்கம் ஒவ்வொரு ஆண்டும் ஃபிஷ்கோ எனப்படும் மீன்விழாவை ஏற்பாடு செய்கிறது. உடுப்பி மற்றும் தெற்கு கன்னட மாவட்டங்கள் முழுவதிலுமிருந்து நாற்பது கல்லூரிகள் இதில் பங்கேற்கின்றன. மூன்று நாள் நிகழ்வில் நுண்கலைகள், இலக்கியம் மற்றும் கலாச்சார போட்டிகள் நடைபெறும்.
# மினோட்டூர்


கிரேக்கத் தொன்மங்களில் குறிப்பிடப்படும் **மினோட்டூர்** (*Minotaur* ) என்பது ஒரு தொன்மவியல் உயிரினமாகும். இவன் காளையின் தலை, வால் ஆகியவற்றோடு மனித உடல் கொண்டவனாக இருந்தான் என பழங்கால கிரேக்கத்தில் சித்தரிக்கப்பட்டுள்ளான். இவனை உரோமானிய கவிஞர் ஆவிட் "பாதி மனிதன் மற்றும் பாதி காளை" என்று விவரித்துள்ளார். இவனை கிரீட் மன்னர் மினோஸின் கட்டளையின் பேரில், கட்டிடக் கலைஞர் டெடாலசு மற்றும் அவரது மகன் இகாரசு ஆகியோரால் வடிவமைக்கப்பட்ட பெரிதான புதிர்வழி போன்ற கட்டுமானமாக இருந்த சிக்கல் வழியின் மையத்தில் வசிக்க வைத்தார் மினோட்டூர் இறுதியில் ஏதெனியன் வீரரான தீச்சால் கொல்லப்பட்டான்.  

## உருவாக்கம் மற்றும் தோற்றம்

கிரீட் தீவின் அரியாசனம் ஏறிய மினோஸ் அதன் பிறகு . தனது சகோதரர்களிடமிருந்து தான் ஆட்சி உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான பொசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். ஆனால் காளையின் அழகு காரணமாக அவரே காளையை வைத்திருக்க முடிவு செய்தார். கடவுளுக்கு வேறு ஒரு காளையை பலியிட்டால் அதை ஏற்றுக்கொள்வார் என்று மினோஸ் நம்பினார். மினோஸை தண்டிக்க, பொசைடன் மினோஸின் மனைவி பாசிபாஸ் காளையை காதல் ஏற்படுதாறு செய்தார். பாசிஃபா கைவினைஞரான டெடாலசு ஒரு உள்ளீடற்ற மரத்தாலான மாட்டை செய்து வைத்திருந்தார், அவள் காளையோடு கலவி புரிவதற்காக அந்த மரமாட்டுக்குள் தன்னை உள்ளிருத்திக் கொண்டாள். இதன் விளைவாக கருவுற்ற பாசிபாசுக்கு மினோட்டூர் பிறந்தான்.  

பசிபாஸ் மினோட்டூரை பராமரித்து வளர்த்தாள். மினோட்டூர் பெரிய அளவு வளர்ந்து மூர்க்கமானான். ஒரு மனிதப் பெணுக்கும், மிருகத்திற்கும் இயற்கைக்கு மாறாக பிறந்த, மினோட்டூருக்கு இயற்கையான ஊட்டச்சத்து ஆதாரங்கள் போதாமையால், தன் உணவுக்காக மனிதர்களை விழுங்கினான். இதனால் மன்னர் மினோஸ், டெல்பியில் உள்ள டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு சிக்கல் வழி கொண்ட ஒரு பிரம்மாண்டமான தளத்தைக் கட்டினார். அதன் இடம் நொசோஸில் உள்ள மினோசின் அரண்மனைக்கு அருகில் இருந்தது.  

மினோட்டூர் என்பதானது பொதுவாக பாரம்பரிய கலையில் மனிதனின் உடலும், காளையின் தலையும், வாலும் கொண்ட உருவத்தைக் குறிக்கிறது.
# மோன்பா பழங்குடியின மக்கள்

**மோன்பா அல்லது மோம்பா** என்பது (The Monpa or Momba) இந்தியாவின் வடகிழக்கு மாநிலமான அருணாச்சலப்பிரதேசத்தில் வசித்து வரும் முதன்மையான பழங்குடியின மக்களாவர். தவாங் மோன்பாஸ் சாங்ரெலுங்கிலிருந்து இடம்பெயர்வு வரலாற்றைக் கொண்டுள்ளனர். வடகிழக்கு இந்தியாவில் உள்ள ஒரே நாடோடி பழங்குடியினர் மோன்பா என்று நம்பப்படுகிறது - இவர்கள் செம்மறி ஆடு, மாடு, யாக், ஆடுகள் மற்றும் குதிரைகள் போன்ற விலங்குகளை முற்றிலும் நம்பியிருந்தனர். இவர்களின் மொழிகள் திபெத்திய எழுத்துக்களுடன் எழுதப்பட்ட திபெடோ-பர்மன் மொழிகள் ஆகும்.  

பெரும்பாலான மோன்பாக்கள் இந்திய மாநிலமான அருணாச்சல பிரதேசத்தில் வாழ்கின்றனர், சுமார் 60,000 மக்கள் தொகையிலானோர், தவாங் மற்றும் மேற்கு காமெங் மாவட்டங்களை மையமாகக் கொண்டு வாழ்கின்றனர். சீனாவின் தன்னாட்சி பிராந்தியமான திபெத்தில், கோனா கவுண்டி, பேயி மாவட்டத்தில் பாலுங் மற்றும் மடோக் கவுண்டி ஆகிய பகுதிகளில் சுமார் 25,000 மோன்பாக்கள் வாழ்கின்றனர். இந்த இடங்கள் குறைந்த உயரத்தில் உள்ளன, குறிப்பாக மடோக் கவுண்டி, இது திபெத்தின் மற்ற பகுதிகளைப் போலன்றி வெப்பமண்டல காலநிலையைக் கொண்டுள்ளது. அருணாசலப் பிரதேசத்தில் வசிக்கும் 60000 மோன்பாக்களில், 20000 மக்கள் தவாங் மாவட்டத்தில் வசிக்கின்றனர். இந்த மாவட்டத்தின் மக்கள் தொகையில் 97% இந்த இன மக்களேயாவர். இதைத்தவிர மீதமுள்ளோர் அனைவரும் மேற்கு காமெங் மாவட்டத்தில் வசிக்கின்றனர். இங்கு மொத்த மக்கள் தொகையில் 77% இவர்களேயாவர். பூட்டான் எல்லைக்கருகில் காணப்படும் கிழக்கு காமெங் மாவட்டத்தில் சிறிதளவு மக்கள் வசிக்கின்றனர்.
# குவகாத்தி மத்திய சிறை


**குவகாத்தி மத்திய சிறை** *(Guwahati Central Jail)* இந்தியாவின் அசாம் மாநிலத்திலுள்ள குவகாத்தி நகரின் மையத்தில் அமைந்துள்ளது. அசாம் மாநிலத்தில் அமைந்துள்ள 31 சிறைகளில் இதுவும் ஒன்றாகும். உண்மையான சிறைச்சாலையின் 11 ஏக்கர் பரப்பளவு உட்பட சிறைச்சாலையின் மொத்த பரப்பளவு 28 ஏக்கர்களாகும். இங்கு 900 ஆண் கைதிகள் மற்றும் 100 பெண் கைதிகள் என மொத்தம் 1000 கைதிகளை சிறை வைக்க திட்டமிட்டு கட்டப்பட்டுள்ளது.  
## வரலாறு
குவகாத்தியில் முதல் சிறைச்சாலை 1881 ஆம் ஆண்டில் 500 கைதிகள் கொள்ளளவு கொண்ட பேன்சி பசார் என்ற பகுதியில் அமைக்கப்பட்டது. பின்னர் இது 2010 ஆம் ஆண்டு ஏபரல் மாதம் 10 அன்று தேசிய நெடுஞ்சாலை எண் 37 இல் அமைந்துள்ள சருசயாய் பகுதிக்கு மாற்றப்பட்டது, தற்போது 1000 கைதிகள் சிறை வைக்கப்படும் அளவுக்கு மேம்படுத்தப்பட்டுள்ளது. 2012 ஆம் ஆண்டு ஏப்ரல் மாதத்தில் புதிய சிறை திறக்கப்பட்டபோது 805 கைதிகள் அங்கு மாற்றப்பட்டனர். இப்புதிய சிறை குவகாத்தி நகரின் மையத்தில் அமைந்துள்ளது.  

## முக்கியமான கைதிகள்
1. மணிப்பூரை தளமாகக் கொண்ட ஐக்கிய தேசிய விடுதலை முன்னணியின் தலைவர் ராச்குமார் மேகன் அசாம் காவல்துறையினரால் கைது செய்யப்பட்டு குவகாத்தி மத்திய சிறையில் வைக்கப்பட்டார். இவர் முதலில் செப்டம்பர் 29, 2010 அன்று வங்கதேச முகவர்களால் கடத்தப்பட்டதாகக் கூறப்படுகிறது, அதன்பிறகு அசாம் காவல்துறையினரால் கைது செய்யப்பட்டு தேசிய புலனாய்வு அமைப்பால் குற்றம் சாட்டப்பட்டார். . சிறைச்சாலைக்கு இவர் அளித்த பங்களிப்புகளான இசைப் பள்ளி, கைதிகளுக்கான நூலகம், குவகாத்தி மத்திய சிறை வளாகத்திற்குள் ஒரு பாறைச் சிற்பத் தோட்டம் அமைத்தல் போன்ற காரணங்களால் இவரது 10 ஆண்டு சிறைத் தண்டனை குறைக்கப்பட்டு 2019 ஆம் ஆண்டு நவம்பர் 9 அன்று விடுவிக்கப்பட்டார்.
1. இந்தியக் குடியுரிமை திருத்தச் சட்டப் போராட்ட செயற்பாட்டாளர் சார்யீல் இமாம், 2020 ஆம் ஆண்டு சனவரி 28 அன்று தில்லி காவல்துறையினரால் கைது செய்யப்பட்டு இச்சிறையில் அட்டைக்கப்பட்டார். இவரது பேச்சு சாமியா மில்லியா இசுலாமியா பல்கலைக்கழகத்தில் கலவரங்களுக்கு வழிவகுத்து மக்களிடையே பகைமையை வளர்த்ததாக குற்றம் சாட்டப்பட்டது.
# சராய்காட் போர் நினைவுப் பூங்கா



**சராய்காட் போர் நினைவுப் பூங்கா** *(Saraighat War Memorial Park)* இந்தியாவின் அசாம் மாநிலத்திலுள்ள குவகாத்தி நகரின் வடக்குப் பகுதியில் இருக்கும் அக்யாதுரி நகரில் பிரம்மபுத்திரா நதியின் வடகரையில் அமைந்துள்ளது. சராய்காட் போருடன் தொடர்புடைய நினைவுச்சின்னங்களை பாதுகாப்பதற்கும் மேம்படுத்துவதற்கும் அசாமின் குவாகாத்தி பெருநகர மேம்பாட்டு ஆணையம் கட்டியது.  
## வரலாறு
1671 ஆம் ஆண்டில் அகோம் இனக்குழுவினருக்கும் முகலாயர்களுக்கும் இடையில் இந்த சராய்காட் எனுமிடத்தில் போர் நடந்தது. அப்போது அகோம் இராணுவத்தின் படைத்தளபதியாக லச்சித் பர்பூக்கன் தலைமையில் அகோம் பேரரசு வெற்றி பெற்றது. பூங்காவில் போர் தோரணையில் அகோம் வீரர்களின் நான்கு வெண்கல சிலைகள் உள்ளன. போரின் ஒரு பகுதியை விவரிக்கும் வெண்கல பட்டயம் ஒன்றும் இங்குள்ளது. இங்கு இடம்பெற்றுள்ள கலைகள் அனைத்தும் சிற்பி பிரேந்திர சின்கா மற்றும் சாந்திநிகேதன் நிபுணர்கள் குழுவினரால் உருவாக்கப்பட்டதாகும்.  

## இதனையும் காண்க
- சராய்காட்
- சராய்காட் போர்
- லச்சித் பர்பூக்கன்
# திகாலிபுகுரி



**திகாலிபுகுரி** *(Dighalipukhuri)* இந்தியாவின் அசாம் மாநிலத்திலுள்ள குவகாத்தி நகரில் வெட்டப்பட்டுள்ள செவ்வக வடிவ செயற்கை குளமாகும். இதை திகலிபுகுரி என்ற பெயராலும் அழைக்கலாம். இக்குளம் அரை மைல் நீளம் கொண்டுள்ளது. இங்குள்ள தோட்டமும் குளமும் சேர்ந்து 17-18 பிகா அளவு நிலப்பகுதியாகும். ஒரு பிகா என்பது ஓர் ஏக்கரில் மூன்றில் ஒரு பகுதியுள்ள நிலப்பரப்பைக் குறிக்கிறது.  
## வரலாறு
வரலாற்றில் இது அகோம் இனக்குழுவினரால் ஒரு கடற்படை தளமாக உருவாக்கப்பட்டு பயன்படுத்தப்பட்டது. பிரம்மபுத்திரா நதிக்கு இக்குளத்தின் வழியாகச் செல்லும் வழி இறுதியில் மூடப்பட்டது, காலனித்துவ காலத்தில் இந்த பகுதி மேலும் நிரப்பப்பட்டு இங்கு சுற்றுலா மாளிகை கட்டப்பட்டது. பின்னர் குவகாத்தி உயர் நீதிமன்ற கட்டடமும் புதிதாக நிரப்பப்பட்ட பகுதியில் கட்டப்பட்டது.  
## பார்வை நேரம்
திகால் புகுரி பூங்கா காலை '''8:30 மு.ப முதல் 5.30 பி.ப வரை திறந்திருக்கும்.
# ஏகாட்டூர் (செங்கல்பட்டு மாவட்டம்)



**ஏகாட்டூர்** (*Egattur*) இந்தியாவின் தமிழ்நாடு மாநிலம் சென்னையின் தெற்குப் புறநகரான செங்கல்பட்டு மாவட்டத்தில் அமைந்துள்ள ஒரு கிராமம் ஆகும். கிழக்குக் கடற்கரை சாலையில் முட்டுக்காட்டுக்கு இணையாக பழைய மகாபலிபுரம் சாலையில் நாவலூர் மற்றும் காழிப்பத்தூர் இடையே ஏகாட்டூர் அமைந்துள்ளது. சிறுசேரி தகவல்தொழினுட்பப் பூங்கா, ஏகாட்டூருக்கு அருகில் உள்ளது.  

## புவியியல்
முட்டுக்காடு காயல்களில் பாயும் பக்கிங்காம் கால்வாயை எல்லையாகக் கொண்டுள்ளது. சட்டவிரோதமாக குப்பை கொட்டுதல் மற்றும் சுற்றுச்சூழல் மாசுபாடு ஆகியவை ஏகாட்டூர் குடியிருப்பாளர்களுக்கு கடுமையான கவலைகளை கொடுத்து வருகின்றன.  

## போக்குவரத்து
தகவல்தொழினுட்பப் பூங்காவிற்கு வெளியே உள்ள பேருந்து நிறுத்தம் ஏகாட்டூர் பகுதியின் முக்கிய பேருந்து நிலையமாகும்.  

## கல்வி
முகமது சதக் ஏ. ஜே. பொறியியல் கல்லூரி ஏகாட்டூர் பகுதியில் அமைந்துள்ளது.  
## குறிப்பிடத்தக்க நபர்கள்
1980 ஆம் ஆண்டு நடைபெற்ற கோடைகால ஒலிம்பிக் போட்டியில் பங்கேற்ற பளு தூக்கும் வீரர் ஏகாம்பரம் கருணாகரன் ஏகாட்டூர் கிராமத்தைச் சேர்ந்தவராவார்.
# வளையயெக்சேன்யெக்சாதயோன்



**வளையயெக்சேன்யெக்சாதயோன்** *(Cyclohexanehexathione)* என்பது C<sub>6</sub>S<sub>6</sub> என்ற மூலக்கூறு வாய்ப்பாட்டால் விவரிக்கப்படும் ஒவ்வொரு வளையத்துடனும் கந்தகம் பிணைக்கப்பட்ட ஆறு கார்பன் வளையங்கள் கொண்ட ஒரு சகப் பிணைப்பு சேர்மம் ஆகும். பொருண்மை நிறமாலைமானியில் ஒற்றை எதிர்மின்னயனியை (C6S6–) நடுநிலையாக்கல் வினைக்கு உட்படுத்தி வளையயெக்சேன்யெக்சாதயோன் தயாரிக்கப்படுகிறது. இந்த சேர்மம் வளையயெக்சேன்யெக்சோனின் தயோகீட்டோன் ஒப்புமை சேர்மமாகும். இதன் ஆக்சிசன் மாறுபாடு கணிசமாக குறைந்த நிலைப்புத்தன்மை கொண்டிருக்கும் என்று எதிர்பார்க்கப்படுகிறது. அடுத்தடுத்த கந்தக இணை வளைய இருதயோகார்பனேட்டு அலகுகள் கொண்டுள்ள முன்னோடிச் சேர்மத்திலிருந்து மூன்று சமான கார்பனோராக்சைடை வெளியேற்றுவதற்காக ஒளியாற்பகுப்பு அல்லது தீயாற்பகுப்பு மூலம் வளையயெக்சேன்யெக்சாதயோன் தயாரிக்கப்படுகிறது. வெவ்வேறு இருதையீட்டு கட்டமைப்புகள் கொண்ட இணைதிற மாற்றியன்கள் இச்சேர்மத்தைக்காட்டிலும் நிலையானதாக இருக்கும் என்று கணிக்கப்பட்டுள்ளது.  

:{|  
|+ | வளையயெக்சேன்யெக்சாதயோனின் முன்மொழியப்பட்ட இணைதிற மாற்றியன்கள்  
|-  
|}  

பல்வேறு மாற்றியன்களின் இத்தகைய தத்துவார்த்த பகுப்பாய்வும் வினையின் சோதனை பகுப்பாய்வும் பொருண்மை நிறமாலை அணுகுமுறை உண்மையில் வளையயெக்சேன்யெக்சாதயோன் சேர்மத்தை உருவாக்குகிறதா என்பதில் ஐயத்தை உண்டாக்குகிறது. ஈராக்சிடேன்களின் நிலைப்புத்தன்மையுடன் ஒப்பிடுகையில் இருதயீட்டுகளின் அதிக நிலைப்புத்தன்மை, ஆக்சிசன் ஒப்புமை சேர்மத்தை விட வளையயெக்சேன்யெக்சாதயோனின் அதிக நிலைப்புத்தன்மைக்கான காரணமாக முன்மொழியப்படுவதற்கான தத்துவார்த்த தளங்களில் ஒன்றாகும்.
# பாசிபாஸ்



கிரேக்க தொன்மவியலில் குறிப்பிடப்படும், **பாசிபாஸ்** (*Pasiphaë*) என்வர் கிரீட் தீவின் ஒரு அரசி ஆவார்.  

## குடும்பம்
சூரியனின் டைட்டன் கடவுளான ஹீலியோஸின் மகள்தான் பாசிபாஸ். இவர் சர்க்கஸ், ஈய்ட்ஸ் மற்றும் பெர்சஸ் ஆஃப் கொல்கிஸின் சகோதரியும் ஆவார், இவர் கிரீட்டின் மன்னர் மினோசை மணந்தார் . மினோசுடனான வாழ்வில், இவர் அககாலிஸ், அரியட்னே, ஆண்ட்ரோஜியஸ், கிளௌகஸ், டீகாலியன், பீட்ரா, ஜெனோடைஸ் கேட்ரியஸ் ஆகியோரின் தாயானார். மேலும் மினோட்டூர் என்று அழைக்கப்படும் ஆஸ்டரியனின் தாயும் ஆவார்.  
மரத்தலான மாட்டை பாஸிபசுக்கு வழங்குகிறார்: முதல் நூற்றாண்டய, பாம்பீ, வெட்டியின் மாளிகை உரோமானிய சுவரோவியம்]]  

## மினோட்டூர்
பொசைடனின் ஒரு சாபத்திற்குப் பிறகு, பாசிபாஸ் போசைடன் அனுப்பிய ஒரு வெள்ளை காளமீது காமுற்று அதனுடன் இணைந்து தாயாகிறார்.  

கிரேக்க மொழியின் மினோவான் புராணத்தின்படி, காளையுடன் புணர்திட, இவருக்கு ஏதெனியன் கலைஞரான டெடாலசால் ஒரு மூடியுடன்கூடிய சிறிய மரத்தினாலான மாடு உருவாக்கபடுகிறது. அந்த மர மாட்டுக்குள் தன்னை பொருத்திக்கொண்டு இவர் காளையுடனான தனது கலவி ஆசையை தீர்த்துக் கொள்கிறார்.
# அவ்தார் சிங் சீமா


மூன்றாவது எவரெசுட்டு சிகர பயணக் குழுவினை சந்தித்தார்]]  
மூன்றாவது எவரெசுட்டு சிகர பயணக் குழுவினரும்]]  
**அவ்தார் சிங் சீமா** *(Avtar Singh Cheema)* எவரெசுட்டு சிகரத்தை ஏறிய முதல் இந்திய மனிதராகவும் உலகின் பதினாறாவது நபராகவும் அறியப்படுகிறார். 1933 முதல் 1989 ஆம் வரையிலான காலத்தில் இவர் வாழ்ந்தார். இரண்டு தோல்விகளுக்குப் பின்னர் மேலும் 8 பேருடன் இவர் எவரெசுட்டு சிகரத்தை ஏறும் 1965 ஆம் ஆண்டு இந்திய இராணுவத்தால் மேற்கொள்ளப்பட்ட மூன்றாவது பயணத்திட்டத்தில் ஒரு பகுதியாக இருந்தார். இந்திய எவரெசுட்டு பயணக்குழுவினர் 1965 ஆம் ஆண்டு மே 20 அன்று 9 மலையேறுபவர்களை எவரெசுட்டின் உச்சியில் நிறுத்தியது. இச்சாதனை 17 ஆண்டுகள் நீடித்தது. எம் எசு. கோக்லி இக்குழுவின் தலைமை பொறுப்பில் இருந்தார். நவங் கோம்பு, சோனம் கியாட்சோ,சோனம் வாங்கியால் , சந்திர பிரகாசு வோரா , ஆங் காமி, எச்.பி.எசு.அலுவாலியா, அரீசு சந்திர சிங் ராவத்து மற்றும் பு தோர்யி ஆகியோர் சீமாவுடன் மலையேற்ற குழுவில் இடம்பெற்றிருந்தனர். அப்போது சீமா 7 ஆவது பிஎன் வான்குடை இராணுவப் படையின் தலைவராக இருந்தார். பின்னர் இவர் கர்னலாக பதவி உயர்வு பெற்றார்.  
அவ்தார் சிங் சீமாவின் சாதனைகளுக்காக 1965 ஆம் ஆண்டில் அருச்சுனா விருதும் பத்மசிறீ விருதும் வழங்கப்பட்டன.
# சாந்தா காயன்



**சாந்தா காயன்** *(Chhanda Gayen)* வங்காளத்தைச் சேர்ந்த ஒரு மலையேறும் வீரராவார். 1979 ஆம் ஆண்டு சூலை மாதம் 9 அன்று இவர் பிறந்தார். மலையேற்றம் தவிர தற்காப்புக் கலைஞர், ஆய்வாளர் மற்றும் தற்காப்புக்கலை ஆசிரியராகவும் இவர் இருந்தார். 2013 ஆம் ஆண்டு மே மாதம் 18 அன்று காலை 7 மணிக்கு எவரெசுட்டு சிகரத்தை ஏறிய இவர் இந்திய மாநிலமான மேற்கு வங்கத்திலிருந்து இச்சிகரத்தை ஏறிய முதல் பெண் என்ற பெயரில் இவர் மிகவும் பிரபலமானவர். ஏபிபி ஆனந்தா தொலைக்காட்சி 2013 ஆம் ஆண்டு ஆகத்து 8 அன்று செரா அவிசுகர்" என்ற விருதை இவருக்கு வழங்கியது.  
2014 ஆம் ஆண்டு மே மாதம் 20 அன்று, நேபாளத்தின் காஞ்சஞ்சங்கா மலையின் மேற்குப் பகுதியில் இறங்கும்போது பனிச்சரிவில் இரண்டு செர்பாக்களுடன் இவர் காணாமல் போனார். அவர்கள் மூவரும் பின்னர் பனிச்சரிவில் இறந்ததாக அறிவிக்கப்பட்டனர்.
# எர்ரோமைசோன்



**எர்ரோமைசோன்** (Erromyzon) என்பது கேஸ்ட்ரோமைசோடிடே மீன் குடும்பத்தில் உள்ள பேரினமாகும். இம்மீன்கள் சீனா மற்றும் வியட்நாம் பகுதிகளில் காணப்படுகின்றன.  

## சிற்றினங்கள்
இந்த பேரினத்தில் தற்போது 5 அங்கீகரிக்கப்பட்ட இனங்கள் உள்ளன:  

- *எர்ரோமைசன் காம்பாக்டசு* <small>கோட்டெலட்</small>, <small>2004</small>
- *எர்ரோமைசன் டாமிங்சானென்சிசு* <small>எல் எச் சியு யாங், 2017</small>
- *எர்ரோமைசன் கலோட்டேனியா* <small>ஜெ யாங், கோட்டெலெட், ஜெ எக்சு யாங் மற்றும் எக்சு ஒய் சென்,</small> <small>2012</small>
- *எர்ரோமைசன் சினென்சிஸ்* <small>(ஒய்.ஒய் சென், 1980)</small>
- *எர்ரோமைசன் யாங்கி* <small>நீலி, கான்வே & மேடன், 2007</small>
# எரிமைசோன்


***எரிமைசோன்*** (Erimyzon) என்பது வட அமெரிக்காவைப் பூர்வீகமாகக் கொண்ட உறிஞ்சு மீன்களின் பேரினமாகும். இந்த பேரினத்தில் தற்போது நான்கு அங்கீகரிக்கப்பட்ட இனங்கள் உள்ளன.  

## சிற்றினங்கள்

- எரிமைசோன் கிளாவிபார்மிசு <small>(ஜிரார்ட், 1856)</small>
- எரிமைசோன் ஒப்லாங்கசு <small>(மிட்சிலி, 1814)</small>
- எரிமைசோன் சுசிடா <small>(லெசிபெடி, 1803)</small>
- எரிமைசோன் டெனுயிசு <small>(அகாஸிஸ், 1855)</small>
# லெப்டோபோடியா


**லெப்டோபோட்டியா** (Leptobotia) என்பது போட்டிடே மீன் குடும்பத்தில் உள்ள பேரினமாகும். இம்மீன்கள் சீனாவில் மட்டுமே காணப்படுகின்றன.  

## சிற்றினங்கள்
இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன. இவை தவிர, *பரபோட்டியா கர்டஸ்* முன்பு *லெப்டோபோட்டியாவில்* சேர்க்கப்பட்டது.  

- *லெப்டோபோடியா பெல்லாக்காடா* <small>போலன் & சுலெச்டோவா</small>, 2016
- *லெப்டோபோடியா எலோங்காட்டா* <small>(</small><small>ப்ளீக்கர், 1870)</small>
- *லெப்டோபோடியா ஃபிளாவலினேட்டா* <small>எச்.ஒய் வாங், 1981</small>
- *லெப்டோபோடியா கிலினென்சிசு* <small>ஜே.எக்ஸ் சென், 1980</small>
- *லெப்டோபோடியா ஹன்சுயென்சிசு* <small>எஸ்.எம். ஃபாங் & டி.சி ஹ்சு, 1980</small>
- *லெப்டோபோடியா ஹெங்கியாங்கென்சிசு* <small>ஹெச்.ஜே ஹுவாங் & டபிள்யூ. ஜாங், 1986</small>
- *லெப்டோபோடியா மைக்ரா* போஹ்லன் & <small>சுலெச்டோவா</small>, 2017
- *லெப்டோபோடியா மைக்ரோஃப்தால்மா* <small>டி ஒய் ப்பூ & எம் ஆர் யே, 1983</small>
- *லெப்டோபோடியா ஓரியண்டலிசு* <small>டி.க்யூ சூ, எஸ்.எம். பாங் & எச்.ஒய் வாங், 1981</small>
- *லெப்டோபோடியா பெல்லெக்ரினி* <small>பி.டபிள்யூ பாங், 1936</small>
- *லெப்டோபோடியா போஸ்டரோடோர்சலிசு* <small>ஜே.எச். லான் & ஜே.எக்ஸ் சென், 1992</small>
- *லெப்டோபோடியா பங்டேட்டா* <small>ஜே. லி , எக்ஸ்எச் லி & எக்ஸ்எல் சென், 2008</small>
- *லெப்டோபோட்டியா ருப்ரிலாப்ரிசு* <small>(டேப்ரி டி தியர்சண்ட், 1872)</small>
- *லெப்டோபோடியா டேனியோப்சு* <small>(சாவேஜ், 1878)</small>
- *லெப்டோபோடியா டாங்கி* <small>பி.டபிள்யூ பாங், 1936</small>
- *லெப்டோபோடியா டைன்டைனென்சிசு* (<small>எச் டபுள்யூ வு, 1930)</small>
# தெங் சுரங்கப் பாதை

**தெங் சுரங்கப் பாதை** *(Theng Tunnel)* இந்தியாவின் வடக்கு சிக்கிமில் இருக்கும் சுங்தாங்-மங்கன் நெடுஞ்சாலையில் உள்ள ஒரு சுரங்கப்பாதையாகும். 578 மீட்டர் நீளமுள்ள இச்சுரங்கப்பாதை சிக்கிம் மாநிலத்தின் மிக நீளமான சுரங்கப்பாதையாக கருதப்படுகிறது. சீன-இந்திய எல்லையில் சுவசுதிக் திட்டத்தின் ஒரு பகுதியாக எல்லை சாலை அமைப்பால் இப்பாதை கட்டப்பட்டுள்ளது. இந்த கட்டுமானம் அனைத்திந்திய இரயில்வே பொறியாளர்கள் கூட்டமைப்பால் மேற்கொள்ளப்பட்டு 2018 ஆம் ஆண்டு சூன் 7 அன்று திறக்கப்பட்டது. .  

இரட்டை வழிச் சுரங்கப்பாதையான இது சிக்கிமின் தலைநகர் காங்டாக் மற்றும் சுங்தாங்கிற்கு இடையில் ஓர் அபாயகரமான சாலையைக் கடந்து செல்கிறது. நில சரிவுகள் மற்றும் துப்பாக்கிச் சூடு காரணமாக அடிக்கடி இப்பாதை மூடப்பட்டிருக்கும். சுரங்கப்பாதை ஒளி உமிழும் இருமுனைய விளக்குகளால் ஒளியூட்டப்பட்டுள்ளது. அவசர காலங்களில் வெளியேற ஒரு பாதுகாப்பு வெளியேறும் வழி மற்றும் தீ அணைப்பு வசதிகள் தண்ணீரை சேமிப்பதற்கான ஒரு பெரிய தொட்டி போன்ற பாதுகாப்பு அம்சங்கள் சுரங்கப்பாதையில் ஏற்படுத்தப்பட்டுள்ளன. .
# அஞ்சுருளி சுரங்கப் பாதை


**அஞ்சுருளி சுரங்கப் பாதை** *(Anchuruli tunnel)* இந்தியாவின் கேரளா மாநிலத்திலிருக்கும் இடுக்கி மாவட்டத்திலுள்ள அஞ்சுருளி பஞ்சாயத்து கிராமத்தில் அமைக்கப்பட்டுள்ள ஒரு சுரங்கப்பாதையாகும். 5.5 கிலோமீட்டர் நீளத்திற்கு ஒரே கருங்கல்லில் இப்பாதை செதுக்கப்பட்டுள்ளது. இரட்டையாறு முதல் அஞ்சுருளி இடுக்கி நீர்த்தேக்கம் வரை தண்ணீரை கொண்டு செல்ல கல்யாநாதண்டு மலை மீது அஞ்சுருளி சுரங்கப் பாதை அமைக்கப்பட்டுள்ளது.  
இந்த சுரங்கப்பாதை 1974 ஆம் ஆண்டு மார்ச் 10 முதல் 1980 சனவரி 10 வரை பைலி பில்லா நிறுவனத்தின் ஒப்பந்தத்தில் கட்டப்பட்டது. சுரங்கப்பாதை 24 அடி விட்டம் கொண்டது. சுரங்கப்பாதை அமைக்கும் போது இருபத்தி இரண்டு பேர் உயிரிழந்தனர்.
# டெகார்ட் கோட்டை


ஒரு **டெகார்ட் கோட்டை** என்பது பிரித்தானிய கட்டளை காலத்தில் பாலஸ்தீனம் முழுவதும் கட்டப்பட்ட ஒரு வகை இராணுவமயமாக்கப்பட்ட காவல் கோட்டை ஆகும், இது 1936-39 அரபு கிளர்ச்சிக்கு எதிரான நடவடிக்கையாக தொடங்கப்பட்டது.  

## சொற்பிறப்பியல்

கோட்டைகளுக்கு அவற்றின் வடிவமைப்பாளர், ஐக்கிய இராச்சியத்தின் காவல்துறை அதிகாரி மற்றும் பொறியாளர் சர் சார்லஸ் டெகார்ட் பெயரிடப்பட்டது.  

இஸ்ரேலில், இந்த பெயர் பெரும்பாலும் "டாகார்ட்" என்று உச்சரிக்கப்படுகிறது. பெயரை எபிரேய மொழியில் மொழிபெயர்ப்பதும், பின்னர் லத்தீன் எழுத்துக்களுக்கு திரும்புவதும் இதற்குக் காரணமாக இருக்கலாம், மொழிபெயர்ப்பாளரின் தவறான அனுமானத்துடன், இந்த ஆங்கிலமயமாக்கப்பட்ட ஸ்காட்டிஷ் குடும்பப்பெயரை எழுத மிகவும் பொதுவான வழி பயன்படுத்தப்பட வேண்டும் ("டேகார்ட்" விட "மிகவும் பரவலாக உள்ளது" டெகார்ட் ").  

## வரலாறு
டெகார்ட் 1920 களில் வங்காளத்தில் பயங்கரவாதத்தை எதிர்த்துப் போராடினார் மற்றும் பாலஸ்தீனத்தில் அரபு பயங்கரவாதத்தை எதிர்த்துப் போராடுவது குறித்து அவர்களுக்கு அறிவுரை வழங்குமாறு கட்டாய அரசாங்கத்தால் அழைக்கப்பட்டார். சர் சார்லஸ் டெகார்ட் இந்திய கிளர்ச்சியில் தனது அனுபவங்களின் அடிப்படையில் 1938 இல் கோட்டைகளை வடிவமைத்தார். அவை ஒரு மாத கால முற்றுகையைத் தாங்க அனுமதிக்கும் நீர் அமைப்புகளுடன் வலுவூட்டப்பட்ட கற்காரையால் கட்டப்பட்டன. இரண்டு வகையான கோட்டைகள் அமைக்கப்பட்டன. ஒரு குறிப்பிட்ட வடிவமைப்பைப் பயன்படுத்தி லெபனான் மற்றும் சிரியாவுடனான வடக்கு எல்லையின் " டெகார்ட்டின் சுவர் " என்று அழைக்கப்படுவம் சுவரை வலுப்படுத்த ஐந்து கட்டமைப்புகள் கட்டப்பட்டன. பாலஸ்தீனத்தின் உட்புறத்தில் உள்ள மூலோபாய சந்திப்புகளில் வடக்கு கோட்டைகளுக்கு வேறுபட்ட வடிவமைப்பு மற்றும் பொதுவான அடிப்படை திட்டத்தைப் பகிர்ந்துகொள்ளக்கூடிய பன்னிரெண்டு கோட்டைகளும் கட்டப்பட்டன.  

அவற்றில் பல இன்றும் இஸ்ரேலில் காணப்படுகின்றன, மேலும் அவை தொடர்ந்து காவல் நிலையங்கள் "அதிக ஆபத்துள்ள" கைதிகளுக்காக ஒரு இருப்பிடமாக முகாம் 1391 சிறை உள்ளது.  

மேற்குக் கரையில் இது போன்ற பல கோட்டைகள், இப்போது அறியப்படுகிறது முகாடா ( , "மாவட்டம்") பலத்தீனிய தேசிய ஆணையத்தின் அலுவலகங்கள் மற்றும் நிர்வாக மையங்களாகப் பயன்படுத்தப்படுகின்றன. ஆபரேஷன் டிஃபென்சிவ் சீல்டு என்றழைக்கப்பட்ட ஒரு நடவடிக்கையில் இஸ்ரேலிய படைகளால் முகாட்டா சேதமடைந்தது, பின்னர் முற்றுகையிடப்பட்டது. பின்னர் இவை மறுசீரமைக்கப்பட்டு ஜனாதிபதி மஹ்மூத் அப்பாஸின் கீழ் சேர்க்கப்பட்டது, அசல் பிரித்தானிய கட்டமைப்பின் அடையாளங்கள் மறைக்கப்பட்டன.  

1949 மற்றும் 1967 க்கு இடையில் ஜோர்டானிய நிர்வாகத்தின் தலைமையகமாகவும், 1967 மற்றும் 1997 க்கு இடையில் இஸ்ரேலிய இராணுவ ஆளுநரின் தலைமையகமாகவும், 1997 மற்றும் 2002 க்கு இடையில் பாலஸ்தீனிய ஆணையத்தின் ஆளுநரின் தலைமையாகமாகவும் எபிரோன் கோட்டை பயன்படுத்தப்பட்டது. ஆபரேஷன் டிஃபென்சிவ் ஷீல்டு நடவடிக்கையின் போது நகரத்தை இஸ்ரேலிய படைகள் கைப்பற்றியபோது இது 2002 இல் அழிக்கப்பட்டது.  

இப்போது காவல் நிலையமான மாலோட்- தர்ஷிஹாவில் உள்ள டெகார்ட் கோட்டை ஒரு வரலாற்று அடையாளமாக மீட்டெடுக்கப்பட்டு, பாதுகாப்பாளர்கள் மற்றும் சுற்றுலாப் பயணிகளின் கவனத்தை ஈர்க்கிறது.  

## கட்டாய பாலஸ்தீனத்தில் டெகார்ட் கோட்டைகளின் பட்டியல்

கீழே பட்டியலிடப்பட்டுள்ள அனைத்து பிரித்தானிய கட்டாய காவல் நிலையங்களும் "டெகார்ட் கோட்டை" என்பதன் வரையறையுடன் ஒத்துப்போகவில்லை, இருப்பினும் அவை அனைத்தும் 1940-41 முதல் ஒரே பாதுகாப்புக் கட்டடத் திட்டத்தின் ஒரு பகுதியாக இருந்தன, பின்னர் அவை சேர்க்கப்பட்டன.
# கடப்பேரி

**கடப்பேரி** (kadaperi) என்பது இந்தியாவின் சென்னையில் தாம்பாரத்திற்கு அடுத்ததாக அமைந்துள்ளது. சுமார் 2000 மக்கள் வசிக்கும் பகுதியாகும். கடப்பேரி சென்னையின் ஏற்றுமதி மண்டலத்திற்கு அருகில் உள்ளது. இது சென்னையின் முதல் சிறப்பு பொருளாதார மண்டலமாகும். பச்சை மலை புல்வெளி மற்றும் ஏரிகள் இப்பகுதியில் உள்ளன.  
இந்த பகுதி தமிழகத்தில் அறிவிக்கை செய்யப்பட்ட பகுதிகளான 163 இடங்களில் (பெருங்கற்காலத் தளங்கள்) ஒன்றாகும்.  

## சொற்பிறப்பியல்
கட (கன்னடம் / தமிழில்), என்பது கதவு அல்லது நுழைவாயில் என்பதாகும். எனவே கட+ஏரி கடப்பேரி என்றால் சென்னையில் "நுழைவாயில் ஏரி" என்று பொருள்படும்.  

## போக்குவரத்து இணைப்புகள்
தாம்பரம் சானடோரியம் தொடருந்து நிலையம், பேருந்து நிலையம், விமானப்படை தளம் ஆகியவை இப்பகுதியின் அருகிலேயே உள்ளன. இது தாம்பரம் பேருந்து நிலையம் மற்றும் தொடருந்து நிலையத்திலிருந்து ஒரு கிலோமீட்டர் (0.62 மைல்) தொலைவில் உள்ளது. கடப்பேரி சந்திப்பானது தமிழ்நாட்டின் மற்ற பகுதிகளுக்கு செல்லும் பேருந்துகளுக்கு ஒரு சந்திப்பிடமாகும்.  

## வரலாறு
1900 களின் முற்பகுதியில் கடப்பேரியில் முதலில் குடியேறியவர் வெங்கடேச பிள்ளை என்பவராவார். கடப்பேரி ஆரம்பத்தில் விவசாய நிலமாக இருந்தது. கடப்பேரியின் முதல் ஜமீன்தார் வெங்கடேச பிள்ளை. கடப்பேரியில் அமைந்துள்ள சுங்கு விநாயகர் கோயில் பல்லவர்களால் கட்டப்பட்டதாகவும், கோயில் விஸ்வநாதர், விசாலட்சி, தட்சிணாமூர்த்தி, முருகர், துர்கை, லிங்கோத்பவர், நவநிதகிருஷ்ணர், மகாலட்சுமி மற்றும் நவகிரகம் ஆகியவற்றுடன் புனரமைக்கப்பட்டுள்ளது என்றும் கூறப்படுகிறது. விமானம் காசி கோயிலுக்கு ஒத்ததாகும். நிதி இல்லாததால் கோயில் கட்டுமானம் நிறுத்தப்பட்டுள்ளது. கங்கை அம்மன் கோயில், ஸ்ரீ முத்துமாரியம்மன் கோயில் போன்ற கோயில்களும் உள்ளன.